108 



az ághoz s a barka virágzási tengelyének alsó része nem fejlődhe- 

 tett hosszúra. Ha a barkán több Mayri-gubacs fejlődött — a mint 

 szokott is, — a kijebb állók akadálytalanul lehullottak az első év 

 őszén, az oda szorult pedig fennmaradt egész addig, mig a M e- 

 dusae-gubacs lehullásának ideje (képződésének második éve) be 

 nem következett. Paszlavszky József. 



Bodobácsok a szőrös daravirágon. - F. év május 3-án a budai 

 Guger-hegy sziklás helyein több bokor szőrös daravirág (Draba 

 lasiocarpa) gyümölcse tele volt a közönséges bodobácscsal 

 (Pyrrhocoris apterus) ; egy-egy rövid gyümölcsfürtön 5 — 7 darab 

 is sütkérezett. Mivel a szőrös daravirág elterjedésének hazánk a 

 középpontja, e jelenséget feljegyezni, azt hiszem, érdemes. Hogy mit 

 mívelt a bodobács a daravirág gyümölcsfürtjén, pontosan meg nem 

 mondhatom. Mikor a növényhez hozzá nyúltam, a rovarok szótfu- 

 tottak. Hogy azonban ez a teher a növénynek nem volt valami 

 kedvező, abból lehet következtetni, hogy az illető bokrokon a ter- 

 mőfürt satnya maradt : a fürt tengelye nem nyúlt meg ; a gyü- 

 mölcs is satnyás külsejű, sápadt, sárgás, néhol fehérebben foltos és 

 egészen kopasz volt, vagy legfeljebb csak a gyümölcs éle felé le- 

 hetett néhány szál szőrt látni.*) A magvakon szintén meglátszott 

 valami satnyaság és erőtelenség. A fürtöt tetőző virágok fejletlenek, 

 meddők maradtak; a termőfürtön csak a rongyaik voltak láthatók. 



Dr. Borbás Vincze. 



A bodobácsok biológiájához.— Dr. Borbás Vincze tanár úr 

 fennebbi értesítésének kapcsán közölhetem, hogy ez előtt 13 évvel, 

 1872 július 7- ón a budai Gellért-hegy déli lejtőjén egy parlag sző- 

 lőben hasonlót tapasztaltam a hazánkban tenyésző másik bodobács- 

 fajról, a szegélyes bodobácsról (Pyrrhocoris marginatus Kolen.) Ez 

 a délkeleti faunához tartozó poloskafaj, mely különben rendesen 

 csak egyenként található, nagy mennyiségben tanyázott ott egy 

 somkóró (Melilotus officináiig) bokor szárán, levelein és 

 virágain.**) Ekkora tömegben sem azelőtt, sem azóta nem volt még 

 alkalmam vele találkozhatni. 



A bodobácsok úgy az általam, valamint alkalmasint a Bor- 

 bás úr által megfigyelt esetben is az illető növények nedveit szí- 



*) Alasiocarpa fajűév a gyümöks keményes szőreire vonatkozik. 

 **) Horváth Géza, Magyarország bodobácsfcléinek magánrajza. Bu- 

 dapest, 1875. p. 98. 



